MEGA วิ่งแรง 7% รับกำไรไตรมาส 2 โตแตะ 504 ลบ. โกยยอดขาย Maxxcare TM ทะลัก
MEGA บวกแรง 7% แตะ 43 บาท ขานรับกำไรไตรมาส 2/64 โตแตะ 504 ลบ. โกยยอดขาย Maxxcare TM - Mega We CareTM ทะลัก
17 ส.ค. 2564

ผู้สื่อข่าวรายงานว่า ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 10.01 น. อยู่ที่ระดับ 43 บาท บวก 3 บาท หรือ 7.50% สูงสุดที่ระดับ 43.50 บาท ต่ำสุดที่ระดับ 42.50 บาท ด้วยมูลค่าการซื้อขาย 55.98 ล้านบาท

โดยราคาหุ้น MEGA ปรับตัวขึ้นแรง หลังรายงานผลการดำเนินงานงวดไตรมาส 2 และงวด 6 เดือนแรกของปี 2564 มีกำไรสุทธิ ดังนี้

โดยปัจจัยที่ส่งผลให้บริษัทเติบโต เนื่องจากมีรายได้จากการดำเนินงานโดยรวมในช่วงครึ่งปีแรกของปี 2564 อยู่ที่ 6,864.8 ล้านบาท เพิ่มขึ้นร้อยละ 20.2 จากช่วงเดียวกันของปีก่อน การเติบโตของรายได้โดยหลักมาจากรายได้ธุรกิจการจัดจำหน่ายผลิตภัณฑ์ MaxxcareTM เติบโตร้อยละ 22.2 จากช่วงเดียวกันของปีก่อน และรายได้ธุรกิจผลิตภัณฑ์ภายใต้เครื่องหมายการค้า Mega We CareTM เติบโตร้อยละ 18 จากช่วงเดียวกันของปีก่อน
ทั้งนี้ รายได้จากการดำเนินงานโดยรวมในไตรมาสที่ 2 ปี 2564 อยู่ที่ 3,594.5 ล้านบาท เพิ่มขึ้นร้อยละ 36.5 จากไตรมาสเดียวกันของปีก่อน การ เติบโตของรายได้โดยหลักมาจากรายได้ธุรกิจการจัดจำหน่ายผลิตภัณฑ์ MaxxcareTM เติบโตร้อยละ 38.5 จากไตรมาสเดียวกันของปีก่อน และรายได้ธุรกิจผลิตภัณฑ์ภายใต้เครื่องหมายการค้า Mega We CareTM เติบโตร้อยละ 34.3 จากไตรมาสเดียวกันของปีก่อน